Document ID: 32005D0902

NEUVOSTON PÄÄTÖS,
tehty 12 päivänä joulukuuta 2005,
neuvoston puheenjohtajuuden määräytymisjärjestyksestä
(2005/902/EY, Euratom)
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 203 artiklan toisen kohdan,
ottaa huomioon Euroopan atomienergiayhteisön perustamissopimuksen ja erityisesti sen 116 artiklan toisen kohdan,
ottaa huomioon Euroopan unionista tehdyn sopimuksen ja erityisesti sen 28 artiklan 1 kohdan ja 41 artiklan 1 kohdan,
sekä katsoo seuraavaa:
(1)
Päätöksellä 95/2/EY, Euratom, EHTY (1) neuvosto on vahvistanut neuvoston puheenjohtajuuden järjestyksen 1 päivänä tammikuuta 1995 Euroopan unioniin kuuluneiden jäsenvaltioiden osalta.
(2)
Euroopan unioniin liittyi 1 päivänä toukokuuta 2004 kymmenen uutta jäsenvaltiota.
(3)
Neuvoston puheenjohtajuuden järjestys on siis vahvistettava ottaen huomioon nämä uudet jäsenvaltiot.
(4)
Tämän päätöksen tekeminen ei rajoita niitä muutoksia, jotka neuvosto tekee puheenjohtajuuden järjestykseen Bulgarian ja Romanian liityttyä Euroopan unioniin,
ON PÄÄTTÄNYT SEURAAVAA:
1 artikla
1. Järjestys, jossa jäsenvaltiot hoitavat neuvoston puheenjohtajuutta 1 päivästä tammikuuta 2006 alkaen, vahvistetaan liitteessä.
2. Neuvosto voi yksimielisesti päättää asianomaisten jäsenvaltioiden ehdotuksesta, että jäsenvaltio hoitaa puheenjohtajuuden muuna kuin liitteessä vahvistetun järjestyksen mukaisena ajanjaksona.
2 artikla
Tämä päätös tulee voimaan 1 päivänä tammikuuta 2006.
3 artikla
Tämä päätös julkaistaan Euroopan unionin virallisessa lehdessä.
Tehty Brysselissä 12 päivänä joulukuuta 2005.

Labels: 10
18
15